Ericu950/Stoicheia-meter-silver huggingface dataset:
τὰ μὲν τῶν ἄλλων νόμιμα εἴ τις ἐπίοι τῷ λογισμῷ , διὰ μυρίας προφάσεις εὑρήσει κεκινημένα , πολέμοις ἢ τυραννίσιν ἤ τισιν ἄλλοις ἀβουλήτοις , ἃ νεωτερισμῷ τύχης κατασκήπτει ·
πολλάκις δὲ καὶ τρυφὴ πλεονάσασα χορηγίαις καὶ περιουσίαις ἀφθόνοις καθεῖλε νόμους , „ τὰ λίαν ἀγαθὰ “ τῶν πολλῶν φέρειν οὐ δυναμένων , ἀλλὰ διὰ κόρον ἐξυβριζόντων ·
ὕβρις δ ἀντίπαλον νόμῳ 0 .
τὰ δὲ τούτου μόνου βέβαια , ἀσάλευτα , ἀκράδαντα , καθάπερ σφραγῖσι φύσεως αὐτῆς σεσημασμένα , μένει παγίως ἀφ  ἧς ἡμέρας ἐγράφη μέχρι νῦν καὶ πρὸς τὸν ἔπειτα πάντα διαμενεῖν ἐλπὶς αὐτὰ αἰῶνα ὥσπερ ἀθάνατα , ἕως ἂν ἥλιος καὶ σελήνη καὶ ὁ σύμπας οὐρανός τε καὶ κόσμος ᾖ 0 .
τοσαύταις γοῦν χρησαμένου τοῦ ἔθνους μεταβολαῖς κατά τε εὐπραγίας καὶ τ οὐναντίον , οὐδὲν ἀλλ οὐ δὲ τὸ μικρότατον τῶν διατεταγμένων ἐκινήθη , πάντων ὡς ἔοικε τὸ σεμνὸν καὶ θεοπρεπὲς αὐτῶν ἐκτετιμηκότων .
ἃ δὲ μὴ λιμὸς ἢ λοιμὸς ἢ πόλεμος ἢ βασιλεὺς ἢ τύραννος ἢ ψυχῆς ἢ σώματος ἢ παθῶν ἢ κακιῶν ἐπανάστασις ἤ τι ἄλλο θεήλατον ἢ ἀνθρώπειον κακὸν ἔλυσε , πῶς οὐ περιμάχητα καὶ παντὸς λόγου κρείττονα καθέστηκεν ;
ἀλλ οὔπω τοῦτο θαυμαστόν , καίτοι μέγα καθ αὑτὸ δεόντως ἂν νομισθέν , τὸ ἐξ ἅπαντος τοῦ χρόνου πεφυλάχθαι τοὺς νόμους ἐν βεβαίῳ 0 ·
ἀλλ ἐκεῖνο θαυμασιώτερον , ὡς ἔοικε , τὸ μὴ μόνον Ἰουδαίους ἀλλὰ καὶ τοὺς ἄλλους σχεδὸν ἅπαντας καὶ μάλιστα οἷς ἀρετῆς πλείων λόγος πρὸς τὴν ἀποδοχὴν αὐτῶν καὶ τιμὴν ὡσιῶσθαι 0 1 ·
γέρας γὰρ τοῦτ ἔλαχον ἐξαίρετον , ὃ μηδενὶ πρόσεστιν ἑτέρῳ .
τῶν κατὰ τὴν Ἑλλάδα καὶ βάρβαρον , ὡς ἔπος εἰπεῖν , οὐδεμία πόλις ἐστίν , ἣ τὰ ἑτέρας νόμιμα τιμᾷ , μόλις δὲ καὶ τῶν αὑτῆς εἰς ἀεὶ περιέχεται , πρὸς τὰς τῶν καιρῶν καὶ τῶν πραγμάτων μεθαρμοζομένη τροπάς .
ἀθηναῖοι τὰ Λακεδαιμονίων ἔθη καὶ νόμιμα προβέβληνται καὶ Λακεδαιμόνιοι τὰ Ἀθηναίων 0 ·
ἀλλ οὐ δὲ κατὰ τὴν βάρβαρον Αἰγύπτιοι τοὺς Σκυθῶν νόμους φυλάττουσιν ἢ Σκύθαι τοὺς Αἰγυπτίων ἢ συνελόντι φράσαι τοὺς τῶν κατ Εὐρώπην οἱ τὴν Ἀσίαν οἰκοῦντες ἢ τοὺς τῶν Ἀσιανῶν ἐθνῶν οἱ ἐν Εὐρώπῃ 0 1 2 ·
ἀλλὰ σχεδὸν οἱ ἀφ  ἡλίου ἀνιόντος ἄχρι δυομένου , πᾶσα χώρα καὶ ἔθνος καὶ πόλις , τῶν ξενικῶν νομίμων ἀλλοτριοῦνται καὶ οἴονται τὴν τῶν οἰκείων ἀποδοχήν , εἰ τὰ παρὰ τοῖς ἄλλοις ἀτιμάζοιεν , συναυξήσειν .
ἀλλ  οὐχ ὧδ  ἔχει τὰ ἡμέτερα ·
πάντας γὰρ ἐπάγεται καὶ συνεπιστρέφει , βαρβάρους , Ἕλληνας , ἠπειρώτας , νησιώτας , ἔθνη τὰ ἑῷα , τὰ ἑσπέρια , Εὐρώπην , Ἀσίαν , ἅπασαν τὴν οἰκουμένην ἀπὸ περάτων ἐπὶ πέρατα .
τίς γὰρ τὴν ἱερὰν ἐκείνην ἑβδόμην οὐκ ἐκτετίμηκεν , ἄνεσιν πόνων καὶ ῥᾳστώνην αὑτῷ τε καὶ τοῖς πλησιάζουσιν , οὐκ ἐλευθέροις μόνον ἀλλὰ καὶ δούλοις , μᾶλλον δὲ καὶ ὑποζυγίοις διδούς ;
φθάνει γὰρ ἡ ἐκεχειρία καὶ πρὸς πᾶσαν ἀγέλην καὶ ὅσα πρὸς ὑπηρεσίαν γέγονεν ἀνθρώπου καθάπερ δοῦλα θεραπεύοντα τὸν φύσει δεσπότην , φθάνει καὶ πρὸς δένδρων καὶ φυτῶν ἅπασαν ἰδέαν ·
οὐ γὰρ ἔρνος , οὐ κλάδον , ἀλλ οὐ δὲ πέταλον ἐφεῖται τεμεῖν ἢ καρπὸν ὁντινοῦν δρέψασθαι , πάντων διαφειμένων κατ  ἐκείνην τὴν ἡμέραν καὶ ὥσπερ ἐλευθερίαν ἀγόντων , κοινῷ κηρύγματι μηδενὸς ἐπιψαύοντος .
τίς δὲ τὴν λεγομένην νηστείαν οὐ τέθηπε καὶ προσκυνεῖ δι ἔτους ἀγομένην τῆς ἱερομηνίας αὐστηρότερον καὶ σεμνότερον τρόπον ;
ἐν ᾗ μὲν γὰρ πολὺς ἄκρατος καὶ τράπεζαι πολυτελεῖς καὶ ὅσα περὶ ἐδωδὴν καὶ πόσιν ἄφθονα πάντα , δι ὧν αἱ ἀκόρεστοι γαστρὸς ἡδοναὶ συναύξονται προσαναρρηγνῦσαι καὶ τὰς ὑπογαστρίους ἐπιθυμίας 0 1 ·
ἐν ᾗ δ οὐ σιτίον , οὐ ποτὸν ἔξεστι προσενέγκασθαι , καθαραῖς ὅπως διανοίαις , μηδενὸς ἐνοχλοῦντος μη δ ἐμποδίζοντος σωματικοῦ πάθους , ὁποῖα φιλεῖ συμβαίνειν ἐκ πλησμονῆς , ἑορτάζωσιν ἱλασκόμενοι τὸν πατέρα τοῦ παντὸς αἰσίοις εὐχαῖς , δι ὧν ἀμνηστίαν μὲν παλαιῶν ἁμαρτημάτων , κτῆσιν δὲ καὶ ἀπόλαυσιν νέων ἀγαθῶν εἰώθασιν αἰτεῖσθαι .
τὸ δὲ τῆς νομοθεσίας ἱεροπρεπὲς ὡς οὐ παρ Ἰουδαίοις μόνον ἀλλὰ καὶ παρὰ πᾶσι τοῖς ἄλλοις τεθαύμασται , δῆλον ἔκ τε τῶν εἰρημένων ἤδη κ ἀκ τῶν μελλόντων λέγεσθαι 0 .
τὸ παλαιὸν ἐγράφησαν οἱ νόμοι γλώσσῃ Χαλδαϊκῇ καὶ μέχρι πολλοῦ διέμειναν ἐν ὁμοίῳ τὴν διάλεκτον οὐ μεταβάλλοντες , ἕως μήπω τὸ κάλλος εἰς τοὺς ἄλλους ἀνθρώπους ἀνέφηναν αὑτῶν .
ἐπεὶ δὲ ἐκ τῆς καθ ἑκάστην ἡμέραν συνεχοῦς μελέτης καὶ ἀσκήσεως τῶν χρωμένων αἴσθησις ἐγένετο καὶ ἑτέροις καὶ τὸ κλέος ἐφοίτα πανταχόσε  τὰ γὰρ καλὰ κ ἂν φθόνῳ πρὸς ὀλίγον ἐπισκιασθῇ χρόνον , ἐπὶ καιρῶν αὖθις ἀναλάμπει φύσεως εὐμενείᾳ  , δεινὸν ἡγησάμενοί τινες , εἰ οἱ νόμοι παρὰ τῷ ἡμίσει τμήματι τοῦ γένους ἀνθρώπων ἐξετασθήσονται μόνῳ τῷ βαρβαρικῷ , τὸ δ  Ἑλληνικὸν εἰς ἅπαν ἀμοιρήσει , πρὸς ἑρμηνείαν τὴν τούτων ἐτράποντο 0 .
τὸ δ ἔργον ἐπεὶ καὶ μέγα ἦν καὶ κοινωφελές , οὐκ ἰδιώταις οὐ δ ἄρχουσιν , ὧν πολὺς ἀριθμός , ἀλλὰ βασιλεῦσι καὶ βασιλέων ἀνετέθη τῷ δοκιμωτάτῳ 0 .
πτολεμαῖος ὁ Φιλάδελφος ἐπικληθεὶς τρίτος μὲν ἦν ἀπ Ἀλεξάνδρου τοῦ τὴν Αἴγυπτον παραλαβόντος , ἀρεταῖς δὲ ταῖς ἐν ἡγεμονίᾳ πάντων , οὐχὶ τῶν καθ αὑτὸν μόνον , ἀλλὰ καὶ τῶν πάλαι πώποτε γεγενημένων ἄριστος , οὗ καὶ μέχρι νῦν τοσαύταις ὕστερον γενεαῖς ᾄδεται τὸ κλέος πολλὰ δείγματα καὶ μνημεῖα τῆς μεγαλοφροσύνης κατὰ πόλεις καὶ χώρας ἀπολιπόντος , ὡς ἤδη καὶ ἐν παροιμίας εἴδει τὰς ὑπερόγκους φιλοτιμίας καὶ μεγάλας κατασκευὰς Φιλαδελφείους ἀπ ἐκείνου καλεῖσθαι .
συνόλως μὲν οὖν ἡ τῶν Πτολεμαίων οἰκία διαφερόντως παρὰ τὰς ἄλλας βασιλείας ἤκμασεν , ἐν δὲ τοῖς Πτολεμαίοις ὁ Φιλάδελφος 0 ·
ὅσα γὰρ εἷς ἔδρασεν οὗτος ἐπαινετά , μόλις ἐκεῖνοι πάντες ἀθρόοι διεπράξαντο , γενόμενος καθάπερ ἐν ζῴῳ τὸ ἡγεμονεῦον κεφαλὴ τρόπον τινὰ τῶν βασιλέων 0 .
ὁ δὴ τοιοῦτος ζῆλον καὶ πόθον λαβὼν τῆς νομοθεσίας ἡμῶν εἰς Ἑλλάδα γλῶτταν τὴν Χαλδαϊκὴν μεθαρμόζεσθαι διενοεῖτο καὶ πρέσβεις εὐθὺς ἐξέπεμπε πρὸς τὸν τῆς Ἰουδαίας ἀρχιερέα καὶ βασιλέα  ὁ γὰρ αὐτὸς ἦν  τό τε βούλημα δηλῶν καὶ προτρέπων ἀριστίνδην ἑλέσθαι τοὺς τὸν νόμον διερμηνεύσοντας .
ὁ δ οἷα εἰκὸς ἡσθεὶς καὶ νομίσας οὐκ ἄνευ θείας ἐπιφροσύνης περὶ τὸ τοιοῦτον ἔργον ἐσπουδακέναι τὸν βασιλέα , σκεψάμενος τοὺς παρ αὑτῷ δοκιμωτάτους Ἑβραίων , οἳ πρὸς τῇ πατρίῳ καὶ τὴν Ἑλληνικὴν ἐπεπαίδευντο παιδείαν , ἄσμενος ἀποστέλλει .
ὡς δ ἧκον , ἐπὶ ξενίαν κληθέντες λόγοις ἀστείοις καὶ σπουδαίοις τὸν ἑστιάτορα εὐώχουν ἀντεφεστιῶντες ·
ὁ μὲν γὰρ ἀπεπειρᾶτο τῆς ἑκάστου σοφίας καινὰς ἀλλ οὐ τὰς ἐν ἔθει ζητήσεις προτείνων , οἱ δ εὐστόχως καὶ εὐθυβόλως , οὐκ ἐπιτρέποντος μακρηγορεῖν τοῦ καιροῦ , καθάπερ ἀποφθεγγόμενοι τὰ προταθέντα διελύοντο .
δοκιμασθέντες δ εὐθὺς ἤρξαντο τὰ τῆς καλῆς πρεσβείας ἀποτελεῖν καὶ λογισάμενοι παρ αὑτοῖς , ὅσον εἴη τὸ πρᾶγμα θεσπισθέντας νόμους χρησμοῖς διερμηνεύειν , μήτ  ἀφελεῖν τι μή τε προσθεῖναι ἢ μεταθεῖναι δυναμένους , ἀλλὰ τὴν ἐξ ἀρχῆς ἰδέαν καὶ τὸν τύπον αὐτῶν διαφυλάττοντας , ἐσκόπουν τὸ καθαρώτατον τῶν περὶ τὸν τόπον χωρίων ἔξω πόλεως ·
τὰ γὰρ ἐντὸς τείχους ἅτε παντοδαπῶν πεπληθότα ζῴων διὰ νόσους καὶ τελευτὰς καὶ τὰς ὑγιαινόντων οὐκ εὐαγεῖς πράξεις ἦν ὕποπτα .
νῆσος ἡ Φάρος πρόκειται τῆς Ἀλεξανδρείας , ἧς αὐχὴν ὑποταίνιος τέταται πρὸς τὴν πόλιν περικλειόμενος οὐκ ἀγχιβαθεῖ τὰ δὲ πολλὰ τεναγώδει θαλάττῃ , ὡς καὶ τῆς τῶν κυμάτων φορᾶς τὸν πολὺν ἦχον καὶ πάταγον ἐκ πάνυ μακροῦ διαστήματος προεκλύεσθαι .
τοῦτον ἐξ ἁπάντων τῶν ἐν κύκλῳ κρίναντες ἐπιτηδειότατον εἶναι τὸν τόπον ἐνησυχάσαι καὶ ἐνηρεμῆσαι καὶ μόνῃ τῇ ψυχῇ πρὸς μόνους ὁμιλῆσαι τοὺς νόμους , ἐνταυθοῖ κατέμειναν καὶ τὰς ἱερὰς βίβλους λαβόντες ἀνατείνουσιν ἅμ αὐταῖς καὶ τὰς χεῖρας εἰς οὐρανόν , αἰτούμενοι τὸν θεὸν μὴ διαμαρτεῖν τῆς προθέσεως ·
ὁ δ ἐπινεύει ταῖς εὐχαῖς , ἵνα τὸ πλεῖστον ἢ καὶ τὸ σύμπαν γένος ἀνθρώπων ὠφεληθῇ χρησόμενον εἰς ἐπανόρθωσιν βίου φιλοσόφοις καὶ παγκάλοις διατάγμασι .
καθίσαντες δ ἐν ἀποκρύφῳ καὶ μηδενὸς παρόντος ὅτι μὴ τῶν τῆς φύσεως μερῶν , γῆς ὕδατος ἀέρος οὐρανοῦ , περὶ ὧν πρῶτον τῆς γενέσεως ἔμελλον ἱεροφαντήσειν  κοσμοποιία γὰρ ἡ τῶν νόμων ἐστὶν ἀρχή  , καθάπερ ἐνθουσιῶντες προεφήτευον οὐκ ἄλλα ἄλλοι , τὰ δ αὐτὰ πάντες ὀνόματα καὶ ῥήματα , ὥσπερ ὑποβολέως ἑκάστοις ἀοράτως ἐνηχοῦντος 0 1 2 .
καίτοι τίς οὐκ οἶδεν , ὅτι πᾶσα μὲν διάλεκτος , ἡ δ Ἑλληνικὴ διαφερόντως , ὀνομάτων πλουτεῖ , καὶ τ αὐτὸν ἐνθύμημα οἷόν τε μεταφράζοντα καὶ παραφράζοντα σχηματίσαι πολλαχῶς , ἄλλοτε ἄλλας ἐφαρμόζοντα λέξεις 0 ;
ὅπερ ἐπὶ ταύτης τῆς νομοθεσίας οὔ φασι συμβῆναι , συνενεχθῆναι δ εἰς τ αὐτὸν κύρια κυρίοις ὀνόμασι , τὰ Ἑλληνικὰ τοῖς Χαλδαϊκοῖς , ἐναρμοσθέντα εὖ μάλα τοῖς δηλουμένοις πράγμασιν .
ὃν γὰρ τρόπον , οἶμαι , ἐν γεωμετρίᾳ καὶ διαλεκτικῇ τὰ σημαινόμενα ποικιλίαν ἑρμηνείας οὐκ ἀνέχεται , μένει δ ἀμετάβλητος ἡ ἐξ ἀρχῆς τεθεῖσα , τὸν αὐτὸν ὡς ἔοικε τρόπον καὶ οὗτοι συντρέχοντα τοῖς πράγμασιν ὀνόματα ἐξεῦρον , ἅπερ δὴ μόνα ἢ μάλιστα τρανώσειν ἔμελλεν ἐμφαντικῶς τὰ δηλούμενα .
σαφεστάτη δὲ τοῦδε πίστις 0 ·
ἐάν τε Χαλδαῖοι τὴν Ἑλληνικὴν γλῶτταν ἐάν τε Ἕλληνες τὴν Χαλδαίων ἀναδιδαχθῶσι καὶ ἀμφοτέραις ταῖς γραφαῖς ἐντύχωσι , τῇ τε Χαλδαϊκῇ καὶ τῇ ἑρμηνευθείσῃ , καθάπερ ἀδελφὰς μᾶλλον δ ὡς μίαν καὶ τὴν αὐτὴν ἔν τε τοῖς πράγμασι καὶ τοῖς ὀνόμασι τεθήπασι καὶ προσκυνοῦσιν , οὐχ ἑρμηνέας ἐκείνους ἀλλ ἱεροφάντας καὶ προφήτας προσαγορεύοντες , οἷς ἐξεγένετο συνδραμεῖν λογισμοῖς εἱλικρινέσι τῷ Μωυσέως καθαρωτάτῳ πνεύματι 0 1 2 .
διὸ καὶ μέχρι νῦν ἀνὰ πᾶν ἔτος ἑορτὴ καὶ πανήγυρις ἄγεται κατὰ τὴν Φάρον νῆσον , εἰς ἣν οὐκ Ἰουδαῖοι μόνον ἀλλὰ καὶ παμπληθεῖς ἕτεροι διαπλέουσι τό τε χωρίον σεμνυνοῦντες , ἐν ᾧ πρῶτον τὰ τῆς ἑρμηνείας ἐξέλαμψε , καὶ παλαιᾶς ἕνεκεν εὐεργεσίας ἀεὶ νεαζούσης εὐχαριστήσοντες τῷ θεῷ .
μετὰ δὲ τὰς εὐχὰς καὶ τὰς εὐχαριστίας οἱ μὲν πηξάμενοι σκηνὰς ἐπὶ τῶν αἰγιαλῶν οἱ δ ἐπὶ τῆς αἰγιαλίτιδος ψάμμου κατακλινέντες ἐν ὑπαίθρῳ μετ οἰκείων καὶ φίλων ἑστιῶνται , πολυτελεστέραν τῆς ἐν βασιλείοις κατασκευῆς τότε τὴν ἀκτὴν νομίζοντες 0 .
οὕτω μὲν οἱ νόμοι ζηλωτοὶ καὶ περιμάχητοι πᾶσιν ἰδιώταις τε καὶ ἡγεμόσιν ἐπιδείκνυνται , καὶ ταῦτ ἐκ πολλῶν χρόνων τοῦ ἔθνους οὐκ εὐτυχοῦντος  τὰ δὲ τῶν μὴ ἐν ἀκμαῖς πέφυκέ πως ἐπισκιάζεσθαι  ·
εἰ δὲ γένοιτό τις ἀφορμὴ πρὸς τὸ λαμπρότερον , πόσην εἰκὸς ἐπίδοσιν γενήσεσθαι 0 ;
καταλιπόντας ἂν οἶμαι τὰ ἴδια καὶ πολλὰ χαίρειν φράσαντας τοῖς πατρίοις ἑκάστους μεταβαλεῖν ἐπὶ τὴν τούτων μόνων τιμήν ·
εὐτυχίᾳ γὰρ τοῦ ἔθνους οἱ νόμοι συναναλάμψαντες ἀμαυρώσουσι τοὺς ἄλλους καθάπερ ἀνατείλας ἥλιος τοὺς ἀστέρας 0 .
ἀπόχρη μὲν οὖν καὶ τὰ λεχθέντα πολὺς ἔπαινος εἶναι τοῦ νομοθέτου .
πλείων δ ἐστὶν ἕτερος , ὃν αὐταὶ περιέχουσιν αἱ ἱερώταται βίβλοι , πρὸς ἃς ἤδη τρεπτέον , εἰς ἔνδειξιν τῆς τοῦ συγγράψαντος ἀρετῆς .
τούτων τοίνυν τὸ μέν ἐστιν ἱστορικὸν μέρος , τὸ δὲ περὶ τὰς προστάξεις καὶ ἀπαγορεύσεις , ὑπὲρ οὗ δεύτερον λέξομεν τὸ πρότερον τῇ τάξει πρότερον ἀκριβώσαντες 0 .
ἔστιν οὖν τοῦ ἱστορικοῦ τὸ μὲν περὶ τῆς τοῦ κόσμου γενέσεως , τὸ δὲ γενεαλογικόν , τοῦ δὲ γενεαλογικοῦ τὸ μὲν περὶ κολάσεως ἀσεβῶν , τὸ δ αὖ περὶ τιμῆς δικαίων 0 1 2 .
οὗ δὲ χάριν ἐνθένδε τῆς νομοθεσίας ἤρξατο τὰ περὶ τὰς προστάξεις καὶ ἀπαγορεύσεις ἐν δευτέρῳ θείς , λεκτέον .
οὐ γὰρ οἷά τις συγγραφεὺς ἐπετήδευσε παλαιῶν πράξεων καταλιπεῖν ὑπομνήματα τοῖς ἔπειτα τοῦ ψυχαγωγῆσαι χάριν ἀνωφελῶς , ἀλλ ἠρχαιολόγησεν ἄνωθεν ἀρξάμενος ἀπὸ τῆς τοῦ παντὸς γενέσεως , ἵν ἐπιδείξῃ δύο τὰ ἀναγκαιότατα ·
ἓν μὲν τὸν αὐτὸν πατέρα καὶ ποιητὴν τοῦ κόσμου καὶ ἀληθείᾳ νομοθέτην , ἕτερον δὲ τὸν χρησόμενον τοῖς νόμοις ἀκολουθίαν φύσεως ἀσπασόμενον καὶ βιωσόμενον κατὰ τὴν τοῦ ὅλου διάταξιν ἁρμονίᾳ καὶ συμφωνίᾳ πρὸς ἔργα λόγων καὶ πρὸς λόγους ἔργων 0 1 2 .
τῶν μὲν οὖν ἄλλων νομοθετῶν οἱ μὲν εὐθὺς ἅ τε χρὴ πράττειν καὶ ἃ μὴ διαταξάμενοι τιμωρίας κατὰ τῶν παραβαινόντων ὥρισαν , οἱ δ  ἀμείνους δόξαντες εἶναι τὴν ἀρχὴν οὐκ ἐνθένδε ἐποιήσαντο , πόλιν δὲ τῷ λόγῳ κτίσαντες καὶ ἱδρυσάμενοι πρότερον ἣν ἐνόμιζον οἰκειοτάτην καὶ πρεπωδεστάτην εἶναι τῇ κτισθείσῃ πολιτείαν διὰ τῆς τῶν νόμων θέσεως ἐφήρμοζον 0 .
ὁ δὲ τὸ μὲν πρότερον ὑπολαβὼν  ὅπερ ἦν  τυραννικόν τε καὶ δεσποτικόν , ἄνευ παραμυθίας προστάττειν ὡς οὐκ ἐλευθέροις ἀλλὰ δούλοις , τὸ δ ὕστερον ἐμμελὲς μέν , οὐ μὴν τελείως ἐπαινετὸν ἅπασι τοῖς κριταῖς , ὡς ἔοικεν , ἐν ἑκατέρῳ τῶν λεχθέντων διήνεγκεν 0 1 .
ἔν τε γὰρ ταῖς προστάξεσι καὶ ἀπογορεύσεσιν ὑποτίθεται καὶ παρηγορεῖ τὸ πλέον ἢ κελεύει , μετὰ προοιμίων καὶ ἐπιλόγων τὰ πλεῖστα καὶ ἀναγκαιότατα πειρώμενος ὑφηγεῖσθαι , τοῦ προτρέψασθαι χάριν μᾶλλον ἢ βιάσασθαι 0 ·
πόλεώς τε χειροποιήτου κτίσιν ἀρχὴν ποιήσασθαι τῆς γραφῆς ταπεινότερον ἢ κατὰ τὴν ἀξίαν τῶν νόμων ὑπολαβὼν εἶναι , πρὸς τὸ μέγεθος καὶ κάλλος τῆς ὅλης νομοθεσίας ἀκριβεστάτῃ ὄψει τῇ κατὰ διάνοιαν ἀπιδὼν καὶ νομίσας αὐτὴν κρείττονα καὶ θειοτέραν ἢ ὥστε κύκλῳ τινὶ τῶν ἐπὶ γῆς ὁρισθῆναι , τῆς μεγαλοπόλεως τὴν γένεσιν εἰσηγήσατο , τοὺς νόμους ἐμφερεστάτην εἰκόνα τῆς τοῦ κόσμου πολιτείας ἡγησάμενος εἶναι 0 1 .
τῶν γοῦν ἐν μέρει διατεταγμένων τὰς δυνάμεις εἴ τις ἀκριβῶς ἐξετάζειν ἐθελήσειεν , εὑρήσει τῆς τοῦ παντὸς ἁρμονίας ἐφιεμένας καὶ τῷ λόγῳ τῆς ἀιδίου φύσεως συνᾳδούσας .
διὸ καὶ τοὺς ἀφθόνων μὲν ἀγαθῶν ἀξιωθέντας ὅσα κατ εὐεξίαν σωμάτων καὶ τὰς περὶ πλοῦτον καὶ δόξαν καὶ τὰ ἄλλα ἐκτὸς εὐτυχίας , ἀρετῆς δ ἀφηνιάσαντας καὶ οὐκ ἀνάγκῃ γνώμῃ δ ἑκουσίῳ πανουργίαν καὶ ἀδικίαν καὶ τὰς ἄλλας κακίας , ὡς μέγα ὄφελος τὴν μεγίστην ζημίαν , ἐπιτηδεύσαντας καθάπερ οὐκ ἀνθρώπων ἐχθροὺς ἀλλὰ τοῦ σύμπαντος οὐρανοῦ τε καὶ κόσμου τὰς ἐν ἔθει τιμωρίας οὔ φησιν ὑπομεῖναι , ἀλλὰ καινοτάτας καὶ παρηλλαγμένας , ἃς ἐμεγαλούργησεν ἡ πάρεδρος τῷ θεῷ μισοπόνηρος δίκη , τῶν τοῦ παντὸς δραστικωτάτων στοιχείων ἐπιθεμένων ὕδατος καὶ πυρός , ὡς καιρῶν περιόδοις τοὺς μὲν κατακλυσμοῖς φθαρῆναι , τοὺς δὲ καταφλεχθέντας ἀπολέσθαι 0 1 2 .
πελάγη μὲν ἀρθέντα καὶ ποταμοὶ μετεωρισθέντες αὐθιγενεῖς τε καὶ χείμαρροι τὰς ἐν τῇ πεδιάδι πόλεις ἁπάσας ἐπέκλυσαν καὶ κατέσυραν , τὰς δὲ κατὰ τὴν ὀρεινὴν αἱ μεθ ἡμέραν καὶ νύκτωρ συνεχεῖς καὶ ἀδιάστατοι ὄμβρων φοραί 0 .
χρόνῳ δ ὕστερον ἐκ τῶν ὑπολειφθέντων πάλιν τοῦ γένους συναυξηθέντος καὶ εἰς πολυανθρωπίαν ἐπιδόντος , ἐπειδὴ τὸ περὶ τοὺς προγόνους πάθος οἱ ἀπόγονοι μάθημα σωφροσύνης οὐκ ἐποιήσαντο , πρὸς δ ἀκολασίας ἐτράποντο ζηλωταὶ χαλεπωτέρων ἐπιτηδευμάτων γενόμενοι , πυρὶ τούτους ἀναλῶσαι διενοήθη .
τότ  οὖν , ὡς μηνύει τὰ λόγια , κεραυνοὶ ῥυέντες ἐξ οὐρανοῦ τούς τε ἀσεβεῖς κατέπρησαν καὶ τὰς πόλεις αὐτῶν ·
καὶ μέχρι τοῦ νῦν μνημεῖα τοῦ συμβεβηκότος ἀλέκτου πάθους δείκνυται κατὰ Συρίαν , ἐρείπια καὶ τέφρα καὶ θεῖον καὶ καπνὸς καὶ ἡ ἔτι ἀναδιδομένη φλὸξ ἀμαυρὰ καθάπερ διασμυχομένου πυρός 0 .
ἐν δὲ τούτῳ συνέβαινε τούς τε ἀσεβεῖς ταῖς εἰρημέναις τιμωρίαις κολάζεσθαι καὶ τοὺς κ αλοκἀγαθίᾳ διενηνοχότας εὖ πάσχειν ἀρετῆς ἐπαξίων ἄθλων τυγχάνοντας .
ἐν μέν γε τῇ φορᾷ τοῦ κεραυνίου πυρὸς οἰκήτορσιν αὐτοῖς ὅλης χώρας ἐμπιπραμένης , εἷς μόνος ἀνὴρ μέτοικος ἐπιφροσύνῃ θείᾳ σῴζεται , διότι τῶν ἐγχωρίων παρανομημάτων οὐδὲν ἠσπάσατο , τῶν μετοίκων εἰωθότων ἀσφαλείας ἕνεκα τὰ ξενικὰ τιμᾶν , ἐπεὶ τοῖς ἀτιμάζουσι κίνδυνος ἐκ τῶν αὐτοχθόνων ἕπεται ·
καίτοι γ οὐκ ἐπ ἄκρον ἦλθε σοφίας , ὡς διὰ τελειότητα τῆς ἐν αὐτῷ φύσεως τοσούτου γέρως ἀξιωθῆναι , ἀλλ ὅτι μόνος τοῖς πολλοῖς οὐ συνηνέχθη πρὸς τὸ ἁβροδίαιτον ἀποκλίνασι καὶ πάσας μὲν ἡδονὰς πάσας δ ἐπιθυμίας χορηγίαις ἀφθόνοις ἀνάψασιν ὥσπερ φλόγα λασίῳ ὕλῃ κεχυμένῃ 0 .
κατὰ δὲ τὸν μέγαν κατακλυσμὸν ὀλίγου δέω φάναι τοῦ σύμπαντος ἀνθρώπων γένους φθειρομένου , ἕνα οἶκον ἀπαθῆ γενέσθαι παντὸς κακοῦ λόγος ἔχει , τὸν πρεσβύτατον καὶ ἡγεμόνα τῆς οἰκίας ἐπειδὴ συνέβαινε μηδενὸς ἀδικήματος ἑκουσίου προσάψασθαι .
τὸν δὲ τρόπον τῆς σωτηρίας , ὡς αἱ ἱεραὶ βίβλοι περιέχουσιν , ἄξιον ἱστορηθῆναι διά τε μεγαλουργίαν καὶ ἅμα βελτίωσιν ἠθῶν 0 .
νομισθεὶς γὰρ ἐπιτήδειος εἶναι μὴ μόνον ἀμοιρῆσαι τῆς κοινῆς συμφορᾶς , ἀλλὰ καὶ δευτέρας γενέσεως ἀνθρώπων αὐτὸς ἀρχὴ γενέσθαι , θείαις προστάξεσιν , ἃς ὑφηγοῦντο οἱ χρησμοί , ξύλινον δημιουργήσας ἔργον μέγιστον εἰς πήχεις τριακοσίους μῆκος καὶ πεντήκοντα εὖρος καὶ τριάκοντα ὕψος καὶ συνεχῆ κατασκευασάμενος ἔνδον οἰκήματα ἐπίπεδα καὶ ὑπερῷα , τριώροφα καὶ τετρώροφα , καὶ τροφὰς ἑτοιμασάμενος , ἀφ ἑκάστου γένους ζῴων ὅσα χερσαῖα καὶ πτηνὰ εἰσήγαγεν ἄρρεν τε καὶ θῆλυ σπέρματα ὑπολειπόμενος πρὸς καταλλαγὴν καιρῶν τῶν αὖθίς ποτε γενησομένων ·
ᾔδει γὰρ τὴν τοῦ θεοῦ φύσιν ἵλεω , κ ἂν εἰ τὰ εἴδη φθείροιτο , ἀλλά τοι τὴν ἐν τοῖς γένεσιν ἀφθαρσίαν ἕνεκα τῆς πρὸς αὐτὸν ὁμοιότητος καὶ τοῦ μηδὲν τῶν κατὰ πρόθεσιν φύντων ποτὲ λυθῆναι διαμένουσαν ·
οὗ χάριν πάντα ἐπειθάρχει καὶ τὰ τέως ἐξηγριωμένα ἡμεροῦτο καὶ οἷα νομεῖ καὶ ἀγελάρχῃ τιθασευθέντα ἐπηκολούθει .
μετὰ δὲ τὴν εἴσοδον ἁπάντων εἴ τις ἐθεάσατο τὸ πλήρωμα , οὐκ ἂν διήμαρτεν εἰπών , ἀντίμιμον εἶναι γῆς ἁπάσης ἐν ἑαυτῷ φέρον τὰ ζῴων γένη , ὧν καὶ ἡ σύμπασα γῆ τὰ ἀμύθητα εἴδη καὶ πρότερον ἤνεγκε καὶ ἴσως αὖθις οἴσει .
τὰ δ εἰκασθέντα χρόνοις ὕστερον οὐ μακροῖς ἀπέβαινε ·
τὸ μὲν γὰρ πάθος ἐλώφα καὶ ἡ τοῦ κατακλυσμοῦ φορὰ καθ ἑκάστην ἡμέραν ἐμειοῦτο , τῶν τε ὄμβρων ἐπισχεθέντων καὶ τοῦ κατὰ πᾶσαν γῆν ἀναχυθέντος ὕδατος τῇ μὲν ἀναλισκομένου τῷ ἀφ ἡλίου φλογμῷ τῇ δὲ ὑπονοστοῦντος εἰς χαράδρας καὶ φάραγγας καὶ τὰς ἄλλας τῆς γῆς κοιλότητας ·
ὥσπερ γὰρ θεοῦ προστάξαντος , ἑκάστη φύσις ὅπερ ἔχρησεν οἷα δάνειον ἀναγκαῖον ἀπελάμβανε , θάλαττα καὶ πηγαὶ καὶ ποταμοί 0 ·
πρὸς γὰρ τοὺς οἰκείους τόπους ἕκαστον ῥεῖθρον ὑπενόστει .
μετὰ δὲ τὴν κάθαρσιν τῶν ὑπὸ σελήνην , ἀπολουσαμένης τῆς γῆς καὶ νέας ἀναφανείσης καὶ τοιαύτης , οἵαν εἰκὸς εἶναι ὅτε τὴν ἀρχὴν μετὰ τοῦ κόσμου παντὸς ἐκτίζετο , πρόεισιν ἐκ τοῦ ξυλίνου κατασκευάσματος αὐτὸς καὶ γυνὴ καὶ υἱοὶ καὶ τούτων γυναῖκες καὶ μετὰ τῆς οἰκίας ἀγεληδὸν τὰ συνεληλυθότα τῶν ζῴων γένη πρὸς τὴν τῶν ὁμοίων σποράν τε καὶ γένεσιν 0 .
ταῦτα τῶν ἀγαθῶν ἀνδρῶν ἐστιν ἀριστεῖα καὶ ἆθλα , δι ὧν οὐ μόνον αὐτοὶ καὶ γένη σωτηρίας ἔτυχον τοὺς μεγίστους κινδύνους ἐκφυγόντες , οἳ κατὰ τὸν τῶν στοιχείων νεωτερισμὸν τοῖς πανταχοῦ πᾶσιν ἐπετειχίσθησαν , ἀλλὰ καὶ παλιγγενεσίας ἐγένοντο ἡγεμόνες καὶ δευτέρας ἀρχηγέται περιόδου , καθάπερ ἐμπυρεύματα τοῦ ζῴων ἀρίστου γένους ἀνθρώπων ὑπολειφθέντες , ὃ τὴν ἡγεμονίαν τῶν περιγείων ἅπαξ ἁπάντων ἔλαχεν ἀντίμιμον γεγονὸς θεοῦ δυνάμεως , εἰκὼν τῆς ἀοράτου φύσεως ἐμφανής , ἀιδίου γενητή .
* * * Δύο μὲν ἤδη μέρη τοῦ βίου Μωυσέως διεξεληλύθαμεν , τό τε περὶ βασιλείας καὶ νομοθετικῆς ·
τρίτον δὲ προσαποδοτέον τὸ περὶ ἱερωσύνης .
ὃ τοίνυν μέγιστον καὶ ἀναγκαιότατον ἀρχιερεῖ προσεῖναι δεῖ , τὴν εὐσέβειαν , ἐν τοῖς μάλιστα οὗτος ἤσκησεν ἅμα καὶ φύσεως εὐμοιρίᾳ χρησάμενος , ἣν ὥσπερ ἀγαθὴν ἄρουραν φιλοσοφία παραλαβοῦσα δογμάτων θεωρίᾳ παγκάλων ἐβελτίωσε καὶ οὐ πρότερον ἀνῆκεν ἢ τελειογονηθῆναι τοὺς ἀρετῆς καρποὺς διά τε λόγων καὶ πράξεων 0 .
τοιγαροῦν μετ ὀλίγων ἄλλων φιλόθεός τε καὶ θεοφιλὴς ἐγένετο , καταπνευσθεὶς ὑπ ἔρωτος οὐρανίου καὶ διαφερόντως τιμήσας τὸν ἡγεμόνα τοῦ παντὸς καὶ ἀντιτιμηθεὶς ὑπ  αὐτοῦ ·
τιμὴ δ ἁρμόττουσα σοφῷ θεραπεύειν τὸ πρὸς ἀλήθειαν ὄν 0 ·
ἱερωσύνη δὲ θεραπείαν ἐπιτετήδευκε θεοῦ .
τούτου τοῦ γέρως , οὗ μεῖζον ἀγαθὸν ἐν τοῖς οὖσιν οὐκ ἔστιν , ἠξιοῦτο χρησμοῖς ἕκαστα τῶν εἰς τὰς λειτουργίας καὶ ἱερὰς ὑπηρεσίας ἀναδιδασκόμενος .
ἔδει δὲ πρότερον ὥσπερ τὴν ψυχὴν καὶ τὸ σῶμα καθαρεῦσαι , μηδενὸς πάθους προσαψάμενον , ἀλλ ἁγνεύσαντα ἀπὸ πάντων ὅσα τῆς θνητῆς ἐστι φύσεως , σιτίων καὶ ποτῶν καὶ τῆς πρὸς γυναῖκας ὁμιλίας 0 .
ἀλλὰ ταύτης μὲν ἐκ πολλῶν χρόνων κατεφρόνησε καὶ σχεδὸν ἀφ οὗ τὸ πρῶτον ἤρξατο προφητεύειν καὶ θεοφορεῖσθαι , προσῆκον ἡγούμενος ἕτοιμον ἐμπαρέχειν ἀεὶ τοῖς χρησμοῖς ἑαυτόν ·
σιτίων δὲ καὶ ποτῶν ἐπὶ ἡμέρας τεσσαράκοντα ἑξῆς ἠλόγησε , δηλονότι τροφὰς ἔχων ἀμείνους τὰς διὰ θεωρίας , αἷς ἄνωθεν ἀπ οὐρανοῦ καταπνεόμενος τὴν μὲν διάνοιαν τὸ πρῶτον , ἔπειτα δὲ καὶ τὸ σῶμα διὰ τῆς ψυχῆς ἐβελτιοῦτο , καθ ἑκάτερον πρός τε ἰσχὺν καὶ εὐεξίαν ἐπιδιδούς , ὡς τοὺς ἰδόντας ὕστερον ἀπιστεῖν .
εἰς γὰρ ὄρος ὑψηλότατον καὶ ἱερώτατον τῶν περὶ τὸν τόπον ἀνελθὼν προστάξεσι θείαις , ὅπερ ἀπρόσιτον καὶ ἄβατον ἦν , εἰς ἐκεῖνον λέγεται διαμεῖναι τὸν χρόνον οὐδὲν ἐπιφερόμενος τῶν εἰς ἀναγκαίας ἀπόλαυσιν τροφῆς καὶ ἡμέραις ὕστερον , ὡς ἐλέχθη , τεσσαράκοντα κατέβαινε πολὺ καλλίων τὴν ὄψιν ἢ ὅτε ἀνῄει , ὡς τοὺς ὁρῶντας τεθηπέναι καὶ καταπεπλῆχθαι καὶ μη δ ἐπὶ πλέον ἀντέχειν τοῖς ὀφθαλμοῖς δύνασθαι κατὰ τὴν προσβολὴν ἡλιοειδοῦς φέγγους ἀπαστράπτοντος 0 .
ἔτι δ ἄνω διατρίβων ἐμυσταγωγεῖτο παιδευόμενος τὰ κατὰ τὴν ἱερωσύνην πάντα καὶ πρῶτα , ἃ δὴ καὶ πρῶτα τῇ τάξει , τὰ περὶ τὴν τοῦ ἱεροῦ καὶ τῶν ἐν αὐτῷ κατασκευήν 0 .
εἰ μὲν οὖν τὴν χώραν , εἰς ἣν μετανίσταντο , ἤδη παρειλήφεσαν , ἀναγκαῖον ἦν ἱδρύσασθαι περισημότατον νεὼν ἐν τῷ καθαρωτάτῳ λίθων πολυτελῶν ὕλης καὶ περὶ αὐτὸν τείχη μεγάλα δείμασθαι καὶ νεωκόροις παμπληθεῖς οἰκίας , ὀνομάσαντας ἱερόπολιν τὸν τόπον .
ἐπεὶ δ ἔτι κατὰ τὴν ἐρήμην ἐπλάζοντο , τοῖς μήπω παγίως ἱδρυθεῖσιν ἥρμοττε φορητὸν ἔχειν ἱερόν , ἵν ἐν ταῖς ὁδοιπορίαις καὶ στρατοπεδείαις ἀνάγωσι θυσίας καὶ τὰ ἄλλα ὅσα κατὰ τὰς ἱερουργίας δρῶσι μηδενὸς ἀμοιροῦντες ὧν χρὴ τοὺς ἐν πόλεσιν οἰκοῦντας .
σκηνὴν οὖν , ἔργον ἱερώτατον , δημιουργεῖν ἔδοξεν , ἧς τὴν κατασκευὴν θεσφάτοις λογίοις ἐπὶ τοῦ ὄρους Μωυσῆς ἀνεδιδάσκετο , τῶν μελλόντων ἀποτελεῖσθαι σωμάτων ἀσωμάτους ἰδέας τῇ ψυχῇ θεωρῶν , πρὸς ἃς ἔδει καθάπερ ἀπ ἀρχετύπου γραφῆς καὶ νοητῶν παραδειγμάτων αἰσθητὰ μιμήματα ἀπεικονισθῆναι .
προσῆκον γὰρ ἦν τῷ ὡς ἀληθῶς ἀρχιερεῖ καὶ τὴν τοῦ ἱεροῦ κατασκευὴν ἐπιτραπῆναι , ἵν ἐκ πολλοῦ τοῦ περιόντος ἡρμοσμένας καὶ συμφώνους τοῖς δημιουργηθεῖσι ποιῆται τὰς ἐν τῷ ἱερᾶσθαι λειτουργίας .
ὁ μὲν οὖν τύπος τοῦ παραδείγματος ἐνεσφραγίζετο τῇ διανοίᾳ τοῦ προφήτου διαζωγραφούμενος καὶ προδιαπλαττόμενος ἀφανῶς ἄνευ ὕλης ἀοράτοις εἴδεσι ·
τὸ δ ἀποτέλεσμα πρὸς τὸν τύπον ἐδημιουργεῖτο , ἐναποματτομένου τὰς σφραγῖδας τοῦ τεχνίτου ταῖς προσφόροις ἑκάστων ὑλικαῖς οὐσίαις .
ἦν δ ἡ κατασκευὴ τοιάδε ·
ὀκτὼ καὶ τεσσαράκοντα κίονες κέδρου τῆς ἀσηπτοτάτης ἀπὸ στελεχῶν κοπέντες εὐερνεστάτων περιεβάλλοντο χρυσῷ βαθεῖ ·
κ ἄπειθ  ἑκάστῳ δύο ἀργυραῖ βάσεις ὑπηρείδοντο καὶ κατὰ τὸ ἀκροκιόνιον ἐφηρμόζετο χρυσῆ κεφαλίς .
εἰς μὲν οὖν τὸ μῆκος τεσσαράκοντα κίονας διέταττεν ὁ τεχνίτης , ἑκατέρωθεν τοὺς ἡμίσεις εἴκοσι , μηδὲν ἐν μέσῳ διάστημα ποιούμενος , ἀλλ ἑξῆς ἐφαρμόζων καὶ συνάπτων , ἵν οἷα τείχους ὄψις μία προφαίνηται ·
εἰς δὲ τὸ πλάτος ἐσώτατον τοὺς λοιποὺς ὀκτώ , ἓξ μὲν κατὰ τὴν μέσην χώραν , δύο δ ἐν ταῖς παρ ἑκάτερα τῆς μέσης γωνίαις , τὸν μὲν ἐπὶ δεξιά , τὸν δ ἐπ  εὐώνυμα 0 1 2 ·
κατὰ δὲ τὴν εἴσοδον ἄλλους τέσσαρας , τὰ μὲν ἄλλα ὁμοίους , μίαν δ ἀντὶ δυοῖν ἔχοντας βάσιν τῶν ἐξ ἀντικρύ , μεθ οὓς ἐξωτάτω πέντε μόναις ταῖς βάσεσι διαφέροντας , χαλκαῖ γὰρ ἦσαν 0 ·
ὥστε τῆς σκηνῆς τοὺς σύμπαντας εἶναι , δίχα τῶν ἐν ταῖς γωνίαις δυοῖν ἀφανῶν , πέντε καὶ πεντήκοντα ἐμφανεῖς , τὸν ἀπὸ μονάδος ἄχρι δεκάδος τῆς παντελείας συμπληρούμενον ἀριθμόν 0 .
εἰ δὲ βουληθείη τις τοὺς ἐν τῷ προπυλαίῳ πέντε τῷ ὑπαίθρῳ συνάπτοντας , ὃ κέκληκεν αὐλήν , τιθέναι χωρίς , ἀπολειφθήσεται ὁ ἁγιώτατος πεντηκοντάδος ἀριθμός , δύναμις ὢν τοῦ ὀρθογωνίου τριγώνου , ὅπερ ἐστὶ τῆς τῶν ὅλων γενέσεως ἀρχή , συμπληρωθεὶς ἐκ τῶν ἐντὸς κιόνων , τεσσαράκοντα μὲν τῶν καθ ἑκατέραν πλευρὰν εἴκοσιν , ἓξ δὲ τῶν ἐν μέσῳ δίχα τῶν παρὰ ταῖς γωνίαις ἀποκεκρυμμένων , τεσσάρων δὲ τῶν ἀντικρύ , ἐφ ὧν τὸ καταπέτασμα 0 .
τὴν δ αἰτίαν , ἧς ἕνεκα τοὺς πέντε τοῖς πεντήκοντα συγκατατάττω καὶ χωρὶς αὐτῶν τίθημι , δηλώσω .
ἡ πεντὰς αἰσθήσεων ἀριθμός ἐστιν , αἴσθησις δ ἐν ἀνθρώπῳ τῇ μὲν νεύει πρὸς τὰ ἐκτός , τῇ δὲ ἀνακάμπτει πρὸς νοῦν ὑπηρέτις οὖσα φύσεως νόμοις αὐτοῦ .
διὸ καὶ τὴν μεθόριον χώραν ἀπένειμε τοῖς πέντε ·
τὰ μὲν γὰρ ἐντὸς αὐτῶν ἐκνένευκε πρὸς τὰ ἄδυτα τῆς σκηνῆς , ἅπερ ἐστὶ συμβολικῶς νοητά , τὰ δ ἐκτὸς πρὸς τὸ ὕπαιθρον καὶ τὴν αὐλήν , ἅπερ ἐστὶν αἰσθητά 0 ·
παρὸ καὶ ταῖς βάσεσι διήνεγκαν , χαλκαῖ γάρ εἰσιν ·
ἐπεὶ δὲ τῆς ἐν ἡμῖν αἰσθήσεως κεφαλὴ μὲν καὶ ἡγεμονικὸν ὁ νοῦς , ἐσχατιὰ δὲ καὶ ὡσανεὶ βάσις τὸ αἰσθητόν , εἴκασε δὴ τὸν μὲν νοῦν χρυσῷ , χαλκῷ δὲ τὸ αἰσθητόν 0 1 2 .
μέτρα δὲ τῶν κιόνων ταῦτα 0 ·
δέκα μὲν πήχεις τὸ μῆκος , εἷς δὲ καὶ ἥμισυς τὸ εὖρος , ἵν ἡ σκηνὴ πᾶσι τοῖς μέρεσιν ἴση προφαίνηται 0 1 .
παγκάλοις δὲ καὶ ποικίλοις ὑφάσμασιν αὐτὴν περιέβαλεν , ὑακίνθῳ καὶ πορφύρᾳ καὶ κοκκίνῳ καὶ βύσσῳ καταχρώμενος εἰς τὴν ὑφήν .
δέκα γὰρ ἃς διὰ τῆς ἱερᾶς γραφῆς ὠνόμασεν αὐλαίας ἐκ τῶν ἀρτίως λεχθέντων γενῶν ἐδημιούργει , μήκει μὲν ὀκτὼ καὶ εἴκοσι πηχῶν ἑκάστην , εἰς δὲ τέσσαρας πήχεις πρὸς εὖρος ἀποτείνων , ἵνα καὶ δεκάδα ἔχωσι τὴν παντέλειαν καὶ τετράδα τὴν δεκάδος οὐσίαν καὶ τὸν ὀκτὼ καὶ εἴκοσιν ἀριθμὸν τέλειον ἴσον τοῖς ἑαυτοῦ μέρεσι καὶ τεσσαρακοντάδα τὴν ζῳογονικωτάτην , ἐν ᾗ διαπλάττεσθαί φασιν ἄνθρωπον ἐν τῷ τῆς φύσεως ἐργαστηρίῳ .
οἱ μὲν οὖν ὀκτὼ καὶ εἴκοσι πήχεις τῶν αὐλαιῶν τοιαύτην ἔχουσι τὴν διανομήν ·
δέκα μὲν κατὰ τὸν ὄροφον  τοσοῦτον γάρ ἐστι τῆς σκηνῆς τὸ εὖρος  , οἱ δὲ λοιποὶ κατὰ τὰς πλευράς , ἑκατέρωθεν ἐννέα , πρὸς σκέπην ἀποτείνονται τῶν κιόνων , ὑπολειπομένου πήχεως ἀπὸ τοῦ ἐδάφους , ἵνα μὴ ἐπισύρηται τὸ πάγκαλον καὶ ἱεροπρεπὲς ὕφασμα 0 .
τῶν δὲ τεσσαράκοντα , οἳ συναριθμοῦνται ἐκ τοῦ τῶν δέκα αὐλαιῶν πλάτους , τριάκοντα μὲν ἀπολαμβάνει τὸ μῆκος  τοσοῦτον γάρ ἐστι καὶ τὸ τῆς σκηνῆς  , ἐννέα δὲ ὁ ὀπισθόδομος , τὸν δὲ λοιπὸν τὸ κατὰ τὸ προπύλαιον , ἵνα δεσμὸς ᾖ τοῦ ὅλου περιβλήματος 0 1 2 ·
ἐπὶ δὲ τοῦ προπυλαίου τὸ καταπέτασμα 0 .
σχεδὸν δὲ καὶ αἱ αὐλαῖαι καταπετάσματ  εἰσίν , οὐ μόνον τῷ τὸν ὄροφον καὶ τοὺς τοίχους καλύπτειν , ἀλλὰ καὶ τῷ συνυφάνθαι γένεσι τοῖς αὐτοῖς , ὑακίνθῳ καὶ πορφύρᾳ καὶ κοκκίνῳ καὶ βύσσῳ .
ἐκ δὲ τῶν αὐτῶν τό τε καταπέτασμα καὶ τὸ λεγόμενον κάλυμμα κατεσκευάζετο , τὸ μὲν εἴσω κατὰ τοὺς τέσσαρας κίονας , ἵν ἐπικρύπτηται τὸ ἄδυτον , τὸ δ ἔξω κατὰ τοὺς πέντε , ὡς μηδεὶς ἐξ ἀπόπτου δύναιτο τῶν μὴ ἱερωμένων καταθεάσασθαι τὰ ἅγια 0 1 .